La so estructura ye daceru, y la so fachada ye de plaques de piedra caliar. Tien un espaciu útil de 80.360 m². La so torre, de piedra caliar recubierta, recuerda un monte col cumal neváu. Nella, nel pisu 66, hai un observatoriu acristaláu que ufre les meyores vistes posibles del Lower Manhattan. Lobservatoriu, anantes abiertu al públicu, quedó dempués pal esfrute esclusivu de los trabayadores del edificiu. Otra peculiaridá del edificiu ye que foi diseñáu con ascensores de dos pisos, que xubíen xente a dos plantes a la vez, pa intentar facer más rápidu laccesu de los trabayadores nesta torre, bastante estrencha y con pocos ascensores. Linventu duró poco tiempu, sicasí, porque foi mui criticáu polos sos usuarios. Pesie a ello, los constructores del Citigroup Center volvieron a usar esi sistema nos años 70.